

PAKRUOJO RAJONO SAVIVALDYBĖS
ADMINISTRACIJOS DIREKTORIUS

ĮSAKYMAS
DĖL PAKRUOJO RAJONO SAVIVALDYBĖS INFRASTRUKTŪROS PLĖTROS SUTARTIES SUDARYMO TVARKOS APRAŠO IR PAKRUOJO RAJONO SAVIVALDYBĖS INFRASTRUKTŪROS PLĖTROS SUTARTIES PAVYZDINĖS FORMOS PATVIRTINIMO

2022 m. rugsėjo 8 d. Nr. AV-568
Pakruojis

Vadovaudamasi Lietuvos Respublikos vietos savivaldos įstatymo 8 straipsnio 4 dalimi, 18 straipsnio 1 dalimi, 29 straipsnio 8 dalies 2 punktu, Lietuvos Respublikos savivaldybių infrastruktūros plėtros įstatymo 9 straipsnio 1 dalimi, 2 dalies 2 punktu, 7 straipsnio 3 ir 4 dalimis, 8 straipsnio 3 ir 4 dalimis ir Pakruojo rajono savivaldybės tarybos 2020 m. gruodžio 22 d. sprendimu Nr. T-353 „Dėl pavedimo Pakruojo rajono savivaldybės administracijai vykdyti Pakruojo rajono infrastruktūros plėtros organizatoriaus funkcijas“:
.Tvirtinu pridedamus:
.	 Pakruojo rajono savivaldybės infrastruktūros plėtros sutarties sudarymo tvarkos aprašą;
.	 Pakruojo rajono savivaldybės infrastruktūros plėtros sutarties pavyzdinę formą.
.	P r i p a ž į s t u  netekusiu galios Pakruojo rajono savivaldybės administracijos direktoriaus 2021 m. spalio 6 d. įsakymą Nr. AV-670 „Dėl Pakruojo rajono savivaldybės infrastruktūros plėtros sutarties pavyzdinės formos ir Pakruojo rajono savivaldybės infrastruktūros plėtros sutarties sudarymo tvarkos aprašo patvirtinimo“.
Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Regionų apygardos administraciniam teismui (RAAT). Skundas (prašymas, pareiškimas) gali būti paduodamas RAAT Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai ) rūmuose per vieną mėnesį nuo skundžiamo individualaus teisės akto įteikimo suinteresuotai šaliai dienos.


Administracijos direktorė 		                   Ilona Gelažnikienė

PATVIRTINTA
Pakruojo rajono savivaldybės administracijos direktoriaus 
2022 m. rugsėjo 8 d. įsakymu Nr. AV-568

PAKRUOJO RAJONO SAVIVALDYBĖS
INFRASTRUKTŪROS PLĖTROS SUTARTIES SUDARYMO TVARKOS APRAŠAS

 SKYRIUS


. Pakruojo rajono savivaldybės infrastruktūros plėtros sutarties sudarymo tvarkos apraše (toliau – Aprašas) reglamentuojamas Pasiūlymo dėl Pakruojo rajono savivaldybės infrastruktūros plėtros (toliau – Pasiūlymas) nagrinėjimo procedūra, Pakruojo rajono savivaldybės infrastuktūros plėtros sutarties (toliau – Sutartis) rengimas, derinimas, pasirašymas ir tvirtinimas.
. Šis Aprašas parengtas vadovaujantis Lietuvos Respublikos savivaldybių infrastruktūros plėtros įstatymu (toliau – Infrastruktūros įstatymas), Lietuvos Respublikos teritorijų planavimo įstatymu (toliau – Teritorijų planavimo įstatymas), Lietuvos Respublikos statybos įstatymu (toliau – Statybos įstatymas), Lietuvos Respublikos vietos savivaldos įstatymu, Lietuvos Respublikos civiliniu kodeksu.
. Šiame Apraše vartojamos sąvokos atitinka Infrastruktūros įstatyme, Teritorijų planavimo įstatyme ir Statybos įstatyme apibrėžtas sąvokas.
. Visą susirašinėjimą dėl teikiamo Pasiūlymo, sudaromos, sudarytos Sutarties vykdo Pakruojo rajono savivaldybės (toliau – Savivaldybė) administracijos – Savivaldybės infrastruktūros plėtros organizatoriaus (toliau – Organizatorius) – struktūriniai padaliniai (skyriai), valstybės tarnautojai ar darbuotojai, nepriklausantys Savivaldybės administracijos skyriams, kurie rengia Sutarties projektus ir (ar) kontroliuoja Sutarties vykdymą ir yra atsakingi už Pasiūlymo nagrinėjimą.

 SKYRIUS


.	Savivaldybės infrastruktūros plėtros iniciatorius (toliau – Iniciatorius), siekdamas suprojektuoti, įrengti ir (ar) pastatyti Savivaldybės infrastruktūrą ar atskirus šios infrastruktūros elementus bei sudaryti Sutartį, raštu Organizatoriui pateikia Pasiūlymą (pagal 1 priedą).
.	Pasiūlyme turi būti nurodyta:
.	 Duomenys apie Iniciatorių:
.	Lietuvos Respublikos ar užsienio valstybės fizinio asmens identifikaciniai duomenys: vardas, pavardė, ryšio duomenys (adresas, telefono numeris, elektroninio pašto adresas);
.	Lietuvos Respublikos ar užsienio valstybės juridinio asmens, kitos organizacijos ar jų padalinio teisinė forma (jei teisinės formos neturi – teisinis statusas), pavadinimas, kodas, jei jis suteikiamas, ryšio duomenys (adresas, telefono numeris, elektroninio pašto adresas);
.	siūlomos suprojektuoti, pastatyti ir (ar) įrengti Savivaldybės infrastruktūros statinių (įrenginių) sąrašas;
.	Savivaldybės infrastruktūros plėtros kaina, apskaičiuota vadovaujantis aplinkos ministro įsakymais patvirtintomis Statinių projektavimo darbų kainų skaičiavimo rekomendacijomis ir patvirtintais Statybos skaičiuojamosios kainos nustatymo principais;
.	informacija apie Iniciatoriaus planuojamą statyti naują ir (ar) rekonstruoti esamą pastatą, kitą inžinerinį statinį, kuris nėra Savivaldybės infrastruktūra ir kurio naudojimui reikalinga Savivaldybės infrastruktūros plėtra, ir (ar) esamą inžinerinį statinį, rekonstruojamą į pastatą;
.	kita informacija, kuri, Iniciatoriaus nuomone, gali turėti reikšmės Pasiūlymo vertinimui; 
.	Iniciatoriaus pasirinktas informavimo apie Pasiūlymo priėmimą, nagrinėjimą ir sprendimo priėmimą būdas (siunčiant paštu prašyme nurodytu adresu ar elektroniniu paštu) (toliau – Iniciatoriaus pasirinktas informavimo būdas).
.	Su Pasiūlymu pateikiami dokumentai ir informacija:
.	įgaliojimas ar kitas atstovavimą patvirtinantis dokumentas, jeigu Pasiūlymą teikia Iniciatoriaus atstovas;
.	siūlomos suprojektuoti, pastatyti ir (ar) įrengti Savivaldybės infrastruktūros statinių (-io) (įrenginių (-io)) planas ar schema su bendraisiais statinio rodikliais (suvestinis dangų, tinklų ir kitos infrastruktūros planas, kita informacija apie statinį);
.	Savivaldybės infrastruktūros plėtros kainos, apskaičiuotos vadovaujantis aplinkos ministro įsakymais patvirtintomis Statinių projektavimo darbų kainų skaičiavimo rekomendacijomis ir patvirtintais Statybos skaičiuojamosios kainos nustatymo principais, nustatymą pagrindžiantys dokumentai;
.	Savivaldybės infrastruktūros statinio projektas, kai vadovaujantis Statybos įstatymu statybą leidžiantis dokumentas privalomas (teikiama, jeigu iki Pasiūlymo pateikimo Iniciatorius parengė Savivaldybės infrastruktūros statinio projektą), ar statinio (įrenginio) ilgis, plotis, diametras, statybos darbai ir kiti rodikliai, kurių pakaktų nustatyti Savivaldybės infrastruktūros plėtros kainą, vadovaujantis aplinkos ministro įsakymu patvirtintais Statybos skaičiuojamosios kainos nustatymo principais, kai statybą leidžiantis dokumentas neprivalomas;
.	kiti dokumentai, kurie, Iniciatoriaus nuomone, gali turėti reikšmės Pasiūlymo vertinimui (registro pažymos, planai, sutikimai, topografija, detalieji planai, žemės formavimo ir pertvarkymo projektai, prisijungimo sąlygos ir pan.).
.	Kai Savivaldybės infrastruktūros plėtrą inicijuoja keli iniciatoriai, teikiamas bendras Pasiūlymas.
.	Pasiūlymas nagrinėjamas Infrastruktūros įstatymo 7 straipsnio 4 dalyje nustatyta tvarka.
.	Organizatorius per 15 darbo dienų nuo Pasiūlymo gavimo dienos raštu ar Iniciatoriaus pasirinktu informavimo būdu informuoja Iniciatorių apie Pasiūlymo priėmimą ir Sutarties sudarymo sąlygas arba atmetimo ar nesudarymo motyvus.
.	Pasiūlymo priėmimo atveju ir išpildžius visas Sutarties sudarymo sąlygas, Organizatorius per 20 darbo dienų nuo Iniciatoriaus Sutarties sudarymo sąlygose nurodytų dokumentų ir informacijos pateikimo dienos apskaičiuoja kompensacijos dydį ir Iniciatoriaus ir infrastruktūros valdytojo pasirinktu informavimo būdu informuoja Iniciatorių ir infrastruktūros valdytoją apie Sutarties pasirašymo laiką ir vietą.
.	Sutarties sudarymo sąlygose nurodomi Sutarčiai sudaryti reikalingi dokumentai ir informacija:
.	Aprašo 6 ir 7 punkte nurodyta informacija, kai ji skiriasi nuo pateiktos su Pasiūlymu;
.	Savivaldybės infrastruktūros plėtrai reikalingos prisijungimo sąlygos; 
.	Savivaldybės infrastruktūros statinio projektas, kai vadovaujantis Statybos įstatymu statybą leidžiantis dokumentas privalomas (prašoma pateikti, jeigu Projektas nebuvo pateiktas su Pasiūlymu arba po Pasiūlymo pateikimo buvo pakeistas), ar statinio (įrenginio) ilgis, plotis, diametras, statybos darbai ir kiti rodikliai, kurių pakaktų nustatyti Savivaldybės infrastruktūros plėtros kainą, vadovaujantis aplinkos ministro įsakymu patvirtintais Statybos skaičiuojamosios kainos nustatymo principais, kai statybą leidžiantis dokumentas neprivalomas;
.	Savivaldybės infrastruktūros plėtros kaina, apskaičiuota vadovaujantis aplinkos ministro įsakymais patvirtintomis Statinių projektavimo darbų kainų skaičiavimo rekomendacijomis ir patvirtintais Statybos skaičiuojamosios kainos nustatymo principais.
.	Organizatoriui nusprendus sudaryti Sutartį ir išduoti Sutarties sudarymo sąlygas, Iniciatoriui suteikiama teisė kreiptis į valstybės, savivaldybės institucijas ir kitus fizinius ar juridinius asmenis, kad jie pateiktų reikalingus specialiuosius reikalavimus ir (ar) prisijungimo sąlygas, teikti Savivaldybei perduotinos Savivaldybės infrastruktūros statinio (įrenginio) projektus viešinti, derinti, tikrinti ir tvirtinti Statybos įstatymo nustatyta tvarka, atlikti kitus būtinus veiksmus, pasirašyti prašymus ir dokumentus, kurių reikia Savivaldybei perduotinai Savivaldybės infrastruktūros plėtrai įgyvendinti.
.	Aprašo 12 punkte nurodyti dokumentai ir informacija turi būti pateikti Organizatoriui ne vėliau kaip per 1 metus nuo Sutarties sudarymo sąlygų išdavimo dienos. Šis terminas gali būti pratęsiamas Organizatoriaus sprendimu papildomam 6 mėnesių terminui Iniciatoriui pateikus prašymą dėl termino pratęsimo ne vėliau likus kaip 1 mėnesiui iki termino pabaigos. Terminas dokumentų ir informacijos pateikimui yra naikinamasis. Jam pasibaigus, Savivaldybės infrastruktūros plėtros procedūros turi būti inicijuojamos iš naujo. Taip pat šias procedūras inicijuoti galės ir kitas iniciatorius.

 SKYRIUS


. Sutarties projekto rengimas yra inicijuojamas Iniciatoriui pateikus pranešimą apie Sutarties sudarymo sąlygose nurodytų dokumentų pateikimą (toliau – Pranešimas) dienos, Lietuvos Respublikos Vyriausybės patvirtintame Kompensacijos savivaldybių infrastruktūros plėtros iniciatoriams už jų patirtas išlaidas apskaičiavimo ir išmokėjimo tvarkos apraše (toliau – Kompensacijų tvarkos aprašas) nustatyta tvarka.
. Savivaldybės administracijos Strateginės plėtros ir statybos skyriaus valstybės tarnautojas (savivaldybės vyriausiasis inžinierius) per 10 darbo dienų įvertina gauto Pranešimo, pateiktų dokumentų ir informacijos turinio atitikimą Kompensacijų tvarkos aprašo ir Sutarties sudarymo sąlygų reikalavimams. Kai Pranešimas neatitinka šių reikalavimų ir trūkumus galima ištaisyti, Organizatorius per 5 darbo dienas nuo Pranešimo pateikimo dienos apie tai informuoja Iniciatorių, nustatydamas ne trumpesnį kaip 10 darbo dienų nuo šio informavimo dienos terminą trūkumams ištaisyti. Kai Iniciatorius per nustatytą terminą ištaiso trūkumus, laikoma, kad Pranešimas gautas tą dieną, kai pateiktas pataisytas Pranešimas ir papildoma trūkstama informacija ar dokumentai. Kai trūkumų ištaisyti negalima arba per nustatytą terminą jie neištaisomi, Pranešimas paliekamas nenagrinėtu ir apie tai ne vėliau kaip per 5 darbo dienas nuo šio termino pabaigos pasirinktu informavimo būdu informuojamas Iniciatorius.
. Sutarties projektas, parengtas pagal patvirtintą pavyzdinę Sutarties formą, turi būti pateiktas derinti per 5 darbo dienas nuo Pranešimo arba pataisyto Pranešimo gavimo dienos. Sutarties projektą rengia (užpildo) Savivaldybės administracijos Strateginės plėtros ir statybos skyriaus, kurio funkcijos tiesiogiai susijusios su Sutarties objektu, valstybės tarnautojas (savivaldybės vyriausiasis inžinierius) (toliau – Rengėjas).
. Sutartis sudaroma lietuvių kalba. Jei Iniciatorius yra kitakalbis, prie Sutarties gali būti pridedami vertimai, atlikti teisės aktų nustatyta tvarka. Kilus nesutarimams dėl Sutarties teksto aiškinimo, vadovaujamasi Sutarties tekstu lietuvių kalba.
. Taisymai ir braukymai Sutartyje draudžiami. Išimtinais atvejais tai turi būti aptarta (pasirašyta) abiejų Sutarties šalių.
. Sutarties projektas, kurį pasirašys Organizatorius, derinamas su Rengėju, Savivaldybės administracijos skyrių, kurių veikla susijusi su Sutarties objektu, valstybės tarnautojais ar darbuotojais, Savivaldybės infrastuktūros valdytojų, kurių veikla susijusi su Sutarties objektu, darbuotojais:
. su Teisės ir civilinės metrikacijos skyriumi;
. su Strateginės plėtros ir statybos skyriumi;
. Sutarties projektas, kuriame numatyti finansiniai įsipareigojimai, derinami atitinkamai su Finansų ir Apskaitos skyriais:
. Apskaitos skyrius derina lėšų kiekį, atsiskaitymo terminus, lėšų pervedimą tinkamiems subjektams į Sutartyje nurodytas bankų sąskaitas;
. Finansų skyrius tikrina, ar skirta lėšų sutartiniams įsipareigojimams;
. Rengėjas atsako už Sutarties sąlygų atitiktį Sutarties sudarymo sąlygoms.
. Savivaldybės infrastuktūros valdytojų, kuriems Sutarties pagrindu bus perduodama Savivaldybės infrastuktūra, atsakingi darbuotojai atsako už Sutarties sąlygų atitiktį jų išduotoms prisijungimo sąlygoms.
. Sutarties projektas gali būti derinamas su kitais valstybės tarnautojais ar darbuotojais ar kitais subjektais, kai jų veikla susijusi su Sutarties objektu.
. Sutarties projektas derinamas tokia tvarka: Rengėjas, pirmiausia, teikia Sutarties projektą derinti skyriaus, kuriam jis priklauso, vedėjui, kuris Sutarties projektą turi derinti per 2 darbo dienas. Suderinus, Sutarties projektas teikiamas derinti kitiems subjektams, kaip numatyta Aprašo 20 punkte. 
. Sutarties projektą derinantys valstybės tarnautojai ar darbuotojai paskutiniame lape nurodo savo pareigas, vardą ir pavardę, datą, pasirašo ir, jeigu reikia, pateikia pastabas (prireikus pastabos gali būti  pateikiamos ir atskirame lape).
. Sutarties projektą derinantys subjektai privalo tai atlikti ne vėliau kaip per 5 darbo dienas.
. Rengėjas privalo patikrinti kitos Sutarties šalies Sutartį pasirašančio asmens įgaliojimus.
. Rengėjas tiesiogiai atsako už Sutarties projekto pagrįstumą, teisėtumą ir duomenų teisingumą.
. Suderintas Sutarties projektas Kompensacijų tvarkos aprašo nustatytais terminais yra pateikiamas Iniciatoriui ir Savivaldybės infrastruktūros valdytojams informuojant apie Sutarties pasirašymo laiką ir vietą. Pasirašyti teikiamas tik visiškai suderintas Sutarties projektas, kai vieno iš Sutarties projekto egzempliorių kiekviename lape yra visų asmenų, turinčių suderinti Sutarties projektą, parašai.
. Sutartis įsigalioja ją pasirašius Sutarties šalims ir Organizatoriui pasirašytą Sutarties tekstą be šiame punkte nurodytų asmens duomenų paskelbus Lietuvos Respublikos statybos leidimų ir statybos valstybinės priežiūros informacinėje sistemoje „Infostatyba“. Draudžiama skelbti Iniciatoriaus, statytojo (vystytojo), kuris yra fizinis asmuo, ir kitų fizinių asmenų vardą ir pavardę, asmens kodą, gimimo datą, gyvenamąją vietą ir kitus duomenis, iš kurių gali būti nustatyta jų asmens tapatybė. Už duomenų pateikimą be draudžiamų skelbti asmens duomenų atsako Organizatorius, teikiantis skelbti Sutarties tekstą Lietuvos Respublikos statybos leidimų ir statybos valstybinės priežiūros informacinėje sistemoje „Infostatyba“.
. Sutarties šalių rašytiniu susitarimu Sutartis gali būti keičiama, gali būti pratęsiamas Sutartyje nurodytas jos galiojimo terminas (iki kompensacijų už Savivaldybės infrastruktūros plėtros iniciatoriaus (iniciatorių) lėšomis suprojektuotą ir pastatytą ar įrengtą Savivaldybės infrastruktūrą išmokėjimo dienos), ar nutraukiama Infrastruktūros įstatymo ir Lietuvos Respublikos civilinio kodekso nustatytais atvejais ir tvarka. Sutarties sąlygų pakeitimas arba nutraukimas įforminamas papildomu rašytiniu susitarimu.
. Sutartyje šalių susitarimu gali būti kitų, pavyzdinėje Sutarties formoje nenurodytų, bet jų esmei neprieštaraujančių sąlygų.
. Sutarties pakeitimą ar nutraukimą prieš terminą inicijuoja Sutarties šalys.
. Sutarties papildymai, pakeitimai derinami Aprašo 20 punkte nustatyta tvarka.

 SKYRIUS


. Pasirašytą Sutartį (su priedais ir kitais Sutarties dokumentais, kurie yra neatskiriama Sutarties dalis) registruoti pateikia Rengėjas ne vėliau kaip per 1 darbo dieną nuo Sutarties pasirašymo.
. Šalių pasirašyta Sutartis registruojama Savivaldybės administracijos Teisės ir civilinės metrikacijos skyriaus dokumentų valdymo sistemoje (toliau – Sistema). Savivaldybės vyriausiasis inžinierius yra atsakingas, kad subjektai, atsakingi už Sutarties įgyvendinimą, bei Sutartį pasirašęs asmuo gautų Sutarties kopiją.
. Užregistravus Sutartį Sistemoje, Strateginės plėtros ir statybos skyriaus vedėjas suformuoja šioje Sistemoje savivaldybės vyriausiajam inžinieriui kontroliuojamą užduotį ir apibrėžia Sutarties galiojimo terminą. 
. Savivaldybės vyriausiasis inžinierius atsako už tinkamą pasirašytos Sutarties vykdymo priežiūrą.
. Sutarties vykdymo kontrolė pasibaigia:
. įvykdžius visus Sutartyje numatytus šalių įsipareigojimus;
. nutraukus Sutartį šalių susitarimu;
. vienašališkai nutraukus Sutartį, jeigu kita šalis Sutarties neįvykdo ar netinkamai įvykdo ir tai yra esminis Sutarties pažeidimas;
. gavus atitinkamą įsiteisėjusį teismo sprendimą (nutartį) dėl Sutarties nutraukimo;
. Sutarčiai pasibaigus kitais pagrindais.
. Savivaldybės vyriausiasis inžinierius, kontroliuodamas Sutarties vykdymo eigą, praneša subjektui, pasirašiusiam Sutartį, apie Sutarties vykdymo nesklandumus, teikia pasiūlymus dėl jų pašalinimo.
. Visus tarp Sutarties šalių dėl Sutarties vykdymo kilusius ginčus Sutarties šalys sprendžia Sutartyje nustatyta tvarka. 

 SKYRIUS


. Sutartis, sudaryta pagal šį Aprašą, registruojama Sistemoje.
. Organizatoriui paliekamas tas pasirašytas Sutarties egzempliorius, kuriame yra visų asmenų, pagal Aprašą turinčių suderinti Sutarties projektą, parašai.

 SKYRIUS


. Sudaryta Sutartis saugoma Lietuvos Respublikos teisės aktų nustatyta tvarka.
. Asmenys, derinę ir pasirašę Sutartį ir (ar) Sutarties projektą, atsako Lietuvos Respublikos įstatymų nustatyta tvarka.
. Aprašas keičiamas, papildomas ar pripažįstamas netekusiu galios Savivaldybės administracijos direktoriaus įsakymu.
_______________________

Pakruojo rajono savivaldybės
Infrastruktūros plėtros sutarties sudarymo tvarkos aprašo
 priedas

__________________________________________________________________________________________
(vardas, pavardė / juridinio asmens pavadinimas ir kodas)
__________________________________________________________________________
(adresas, telefono numeris, el. paštas)

Pakruojo rajono savivaldybės administracijai	

PASIŪLYMAS
DĖL PAKRUOJO RAJONO SAVIVALDYBĖS INFRASTRUKTŪROS PLĖTROS
_________
(data)

1.	Siūlomos suprojektuoti, pastatyti ir (ar) įrengti savivaldybės infrastruktūros statinių (įrenginių) sąrašas	
2.	Savivaldybės infrastruktūros plėtros kaina, apskaičiuota vadovaujantis aplinkos ministro įsakymais patvirtintomis Statinių projektavimo darbų kainų skaičiavimo rekomendacijomis ir patvirtintais Statybos skaičiuojamosios kainos nustatymo principais	
3.	Informacija apie Iniciatoriaus planuojamą statyti naują ir (ar) rekonstruoti esamą pastatą, kitą inžinerinį statinį, kuris nėra Savivaldybės infrastruktūra ir kurio naudojimui reikalinga Savivaldybės infrastruktūros plėtra, ir (ar) esamą inžinerinį statinį, rekonstruojamą į pastatą	
4.	Kita informacija, kuri, Iniciatoriaus nuomone, gali turėti reikšmės Pasiūlymo vertinimui	
5.	Iniciatoriaus pasirinktas informavimo apie Pasiūlymo priėmimą, nagrinėjimą ir sprendimo priėmimą būdas	Siųsti paštu  	nurodytu adresu / elektroniniu paštu	(reikalingą pabraukti)


PRIDEDAMA:
.	Asmens tapatybę patvirtinanti dokumento kopija, __ lapas (-ai);
.	Įgaliojimas ar kitas atstovavimą patvirtinantis dokumentas, jeigu Pasiūlymą teikia Iniciatoriaus atstovas, __ lapas(-ai);
.	Siūlomos suprojektuoti, pastatyti ir (ar) įrengti Savivaldybės infrastruktūros statinių (-io) (įrenginių (-io)) planas ar schema su bendraisiais statinio rodikliais (suvestinis dangų, tinklų ir kitos infrastruktūros planas, kita informacija apie statinį), __ lapas(-ai);
.	Savivaldybės infrastruktūros statinio projektas, kai vadovaujantis Statybos įstatymu statybą leidžiantis dokumentas privalomas (teikiama, jeigu iki Pasiūlymo pateikimo Iniciatorius parengė Savivaldybės infrastruktūros statinio projektą), ar statinio (įrenginio) ilgis, plotis, diametras, statybos darbai ir kiti rodikliai, kurių pakaktų nustatyti Savivaldybės infrastruktūros plėtros kainą, vadovaujantis aplinkos ministro įsakymu patvirtintais Statybos skaičiuojamosios kainos nustatymo principais, kai statybą leidžiantis dokumentas neprivalomas, __ lapas(-ai);
.	Savivaldybės infrastruktūros plėtros kainos, apskaičiuotos vadovaujantis aplinkos ministro įsakymais patvirtintomis Statinių projektavimo darbų kainų skaičiavimo rekomendacijomis ir patvirtintais Statybos skaičiuojamosios kainos nustatymo principais, nustatymą pagrindžiantys dokumentai, __ lapas(-ai);
.	Kiti dokumentai, kurie, Iniciatoriaus nuomone, gali turėti reikšmės Pasiūlymo vertinimui (registro pažymos, planai, sutikimai, topografija, detalieji planai, žemės formavimo ir pertvarkymo projektai, prisijungimo sąlygos ir pan.), __ lapas(-ai).


Iniciatorius ar jo atstovas*	______________                         ______________________ (parašas)                                                     (vardas ir pavardė)


*Pasirašydami Jūs patvirtinate, kad esate tinkamai informuotas, kad Jūsų asmens duomenų valdytojas yra Pakruojo rajono savivaldybės administracija (toliau – Administracija), juridinio asmens kodas 288733050, Kęstučio g. 4, Pakruojis, tel. (8 421) 69 090, el. p. savivaldybe@pakruojis.lt. Asmens duomenys tvarkomi, siekiant išnagrinėti Jūsų prašymą / pasiūlymą. Tvarkymo pagrindas – tvarkyti būtina, siekiant atlikti užduotį, vykdomą viešojo intereso labui ar vykdant duomenų valdytojui pavestas viešosios valdžios funkcijas. Jūsų duomenys Savivaldybės administracijoje bus saugomi teisės aktų, reglamentuojančių duomenų saugojimo terminus, nustatyta tvarka ir gali būti teikiami tretiesiems asmenims, jeigu tai yra būtina Jūsų prašymui / pasiūlymui išnagrinėti, ir asmenims, kurie turi teisę šiuos duomenis gauti teisės aktų nustatyta tvarka.

PATVIRTINTA
Pakruojo rajono savivaldybės administracijos direktoriaus 2022 m. rugsėjo 8 d. 
įsakymu Nr. AV-568


___________ Nr. _____
(data)	
Pakruojis
_________________________________________________________________________________
_________________________________________________________________________________
(statytojo pavadinimas, fizinio asmens atveju – vardas ir pavardė, fizinio ar juridinio asmens kodas, buveinės ar gyvenamosios vietos adresas)
(toliau – Iniciatorius), atstovaujamas pagal _____________________________________________,
(bendrovės įstatus, akcininkų sprendimą, įgaliojimą)

Pakruojo rajono savivaldybės administracija, juridinio asmens kodas 288733050, registruotos buveinės adresas – Kęstučio g. 4, Pakruojis, duomenys kaupiami ir saugomi Lietuvos Respublikos juridinių asmenų registre, atstovaujama Pakruojo rajono savivaldybės administracijos direktoriaus __________________________, veikiančio pagal ________________________________________,		                                                                        (teisės aktą, įstatus ar kitą dokumentą) 
(toliau – Organizatorius), ir

_________________________________________________________________________________
(Savivaldybės infrastruktūros valdytojo pavadinimas, juridinio asmens kodas, buveinės adresas)
(toliau – konkretaus valdytojo pavadinimas, jei daugiau nei vienas valdytojas, arba Valdytojas), veikiantis (-ys) pagal _______________________________________________________________, 
(teisės aktą, įstatus ar kitą dokumentą)
toliau Iniciatorius, Organizatorius ir Valdytojas kiekvienas atskirai vadinami Šalimi, o kartu Šalimis, 
vadovaudamiesi __________________________________________________________________,
(teisės aktas, kuriuo remiantis sudaroma sutartis)
atsižvelgdami į tai, kad:
a) Iniciatorius siekia statyti______________________________, adresu__________________
(pastato ar inžinerinio statinio pavadinimas)
(toliau – Iniciatoriaus statiniai),
b) iki šios Sutarties sudarymo turto Valdytojas Iniciatoriui buvo pateikęs_____________________________________________________________________________________
_____________________________________________________________________________
(prisijungimo sąlygos, techninė užduotis ar kita)
ir Iniciatorius pateikė____________________________________________________________;
(suderinta projektavimo techninė užduotis, statinio techninis projektas, statybą leidžiantis dokumentas ir kt.)
c) Šalys siekia sudaryti Pakruojo rajono savivaldybės (toliau – Savivaldybė) infrastruktūros plėtros sutartį pagal Lietuvos Respublikos savivaldybių infrastruktūros plėtros įstatymo 8 straipsnį (toliau – Įstatymas) ir susitarti dėl kompensavimo už Iniciatoriaus įrengtą infrastruktūrą pagal Lietuvos Respublikos Vyriausybės 2020 m. gruodžio 30 d. nutarimu Nr. 1475 patvirtintą Kompensacijos savivaldybių infrastruktūros plėtros iniciatoriams už jų patirtas išlaidas apskaičiavimo ir išmokėjimo tvarkos aprašą (toliau – Kompensavimo tvarkos aprašas),
Šalys susitarė ir sudarė šią Savivaldybės infrastruktūros plėtros sutartį (toliau – Sutartis).

 SKYRIUS


.	Sutartis sudaroma dėl šios neprioritetinės / prioritetinės (nereikalingą išbraukti) Savivaldybės viešosios inžinerinės infrastruktūros: (i) _______________, (ii)________________
(išvardijama konkreti Savivaldybės infrastruktūra)
(toliau – Savivaldybės infrastruktūra), atliekant žemiau nurodytus darbus, įrengimo Pakruojo rajono savivaldybėje (toliau – Savivaldybė).
.	Iniciatorius, atlikdamas darbus:_____________________________________________
_____________________________________________________________________________
_____________________________________________________________________________, (toliau – darbai), įsipareigoja įrengti Savivaldybės infrastruktūrą:
. ___________________________________________________________________, kuri perduodama Organizatoriui;
. ____________________________________________________________________, kuri perduodama Valdytojui;
. Organizatorius ir Valdytojas teritorijoje ir objektuose, kuriuose Iniciatorius vykdys Savivaldybės infrastruktūros plėtrą, paveda Iniciatoriui statytojo pareigas ir teises, numatytas Statybos įstatyme ir įsipareigoja bendradarbiauti su Iniciatoriumi, kad teisės aktų nustatyta tvarka būtų išduoti visi būtini leidimai, sutikimai ir suderinimai, kad Iniciatorius pagal Sutartį galėtų įgyvendinti savo įsipareigojimus.
. Iniciatorius įsipareigoja pats arba pasitelkdamas trečiuosius asmenis, savo jėgomis, lėšomis, medžiagomis, rizika ir atsakomybe įgyvendinti Sutartyje numatytus darbus ir sukurtą darbų rezultatą perduoti Sutartyje nustatyta tvarka bei įregistruoti jį darbų rezultato gavėjo vardu.

 SKYRIUS


. Pagal šią Sutartį darbai atliekami ir Savivaldybės infrastruktūra yra perduodama Valdytojui ne vėliau kaip: 
. per 3 metus nuo statybą leidžiančio dokumento išdavimo dienos, kai yra išduodamas statybą leidžiantis dokumentas;
. per 3 metus nuo šios Sutarties pasirašymo datos, kai statybą leidžiantis dokumentas nėra išduodamas. 
. Sutarties darbų atlikimo terminas gali būti pratęsiamas Sutarties Šalių susitarimu.
. Darbų atlikimo kalendorinis grafikas:________________________________________.
(esant poreikiui pridedamas priedas – Sutarties vykdymo kalendorinis grafikas arba detalizuojami tarpiniai terminai. Grafiką būtina pridėti, jei kompensacija mokama dalimis).

 SKYRIUS


. Savivaldybės infrastruktūros plėtros įmoka nustatoma ir apskaičiuojama pagal Lietuvos Respublikos Vyriausybės 2020 m. gruodžio 30 d. nutarimu Nr. 1475 patvirtintą Savivaldybės infrastruktūros plėtros įmokos nustatymo metodiką.
. Iniciatorius, iki statybą leidžiančio dokumento išdavimo dienos ar iki statybų darbų pradžios, kai statybą leidžiantis dokumentas nėra privalomas, sumoka Savivaldybės infrastruktūros plėtros įmoką, išskyrus Įstatymo 15 straipsnio 2 ir 3 dalyse nustatytus atvejus, kai sudarytoje savivaldybės infrastruktūros plėtros sutartyje nustatyta, kad ši įmoka nemokama arba nuo jos atleidžiama, arba, kai sudarytoje savivaldybės infrastruktūros plėtros sutartyje nustatyta, kad ši įmoka mokama dalimis, kai Iniciatorius pateikia rašytinį prašymą savivaldybei dėl įmokos mokėjimo dalimis. Savivaldybės infrastruktūros plėtros įmoka dalimis turi būti sumokėta ne vėliau kaip iki statinių statybos užbaigimo dienos (jeigu atliekamos atskirų statinių statybos užbaigimo procedūros – iki pirmojo statinio statybos užbaigimo). 
. Savivaldybės infrastruktūros plėtros įmoka nemokama, kai išduotas statybą leidžiantis dokumentas šių statinių statybai ar rekonstrukcijai:
. valstybei svarbaus projekto statiniui (statiniams) ar statiniui (statiniams) valstybei svarbaus projekto teritorijoje, kurios ribas nustato Vyriausybė; 
. geležinkelio infrastruktūros objektui (objektams), geležinkelio stočių ir jų aptarnavimui skirtiems statiniams, susisiekimo ir inžinerinių komunikacijų aptarnavimo objektui (objektams) susisiekimo ir inžinerinių tinklų koridorių teritorijose, kai jų eksploatacijai nereikalinga savivaldybės infrastruktūra, išskyrus vietinės reikšmės kelius;
. Savivaldybės infrastruktūros ir (ar) jos aptarnavimui skirtiems statiniams. 
. Nuo Savivaldybės infrastruktūros plėtros įmokos atleidžiami statytojai (vystytojai), kai pagal Sutartį jų lėšomis suprojektuotos, pastatytos ir (ar) įrengtos Savivaldybės infrastruktūros plėtros išlaidos ne mažesnės, negu šioje Sutartyje numatyta Savivaldybės infrastruktūros plėtros įmoka. Tuo atveju, kai statytojo (vystytojo) lėšomis suprojektuotos, pastatytos ir (ar) įrengtos Savivaldybės infrastruktūros plėtros išlaidos mažesnės, negu Sutartyje numatyta Savivaldybės infrastruktūros plėtros įmoka, statytojas (vystytojas) sumoka šį skirtumą, apskaičiuojamą vadovaujantis Įstatymo 13 straipsnio 3 dalimi.
. Šalys susitaria, kad vadovaujantis ______________________________________________
(teisės aktas, kuriuo remiantis nustatomas įmokos dydis)
Savivaldybės infrastruktūros plėtros įmoka yra ___________________________________________
(nurodomas įmokos dydis eurais arba, kad įmoka nemokama)

 SKYRIUS


. Iniciatorius turi teisę:
. Sutarties vykdymui pasitelkti rangovus ar kitus trečiuosius asmenis, kurie atliktų dalį ar visus Sutartyje numatytus darbus. Iniciatorius patvirtina, kad asmenys, kurie bus pasitelkti Sutarčiai vykdyti, turės visus reikalingus leidimus, licencijas, techninį ir profesinį pajėgumą Sutartyje numatytoms pareigoms vykdyti. Visais atvejais Iniciatorius lieka atsakingas Organizatoriui ir Valdytojui už tinkamą darbų atlikimą pagal šią Sutartį;
. kreiptis į atitinkamas Savivaldybės, valstybės institucijas ir kitus fizinius ar juridinius asmenis, kad šie pateiktų ir (ar) išduotų reikiamus dokumentus, atlikti kitus būtinus veiksmus, pasirašyti prašymus ir dokumentus, kurie yra būtini Savivaldybės infrastruktūros plėtrai teisės aktų nustatyta tvarka;
. kreiptis į Organizatorių, Valdytoją, kad Organizatorius, Valdytojas išduotų, pateiktų ir perduotų dokumentus, be kurių nėra galimybės pradėti vykdyti ar vykdyti darbus pagal šią Sutartį. Organizatoriui, Valdytojui neišduodant, nepateikiant ir (ar) neperduodant prašomų dokumentų, Iniciatoriaus įsipareigojimų vykdymo terminai yra pratęsiami atitinkamo vėlavimo terminui;
. kreiptis į Organizatorių, Valdytoją, kad jam būtų suteiktas įgaliojimas Organizatoriaus, Valdytojo vardu kreiptis į valstybės, Savivaldybės institucijas ir kitus fizinius ar juridinius asmenis, kad jie pateiktų reikalingus dokumentus ir atliktų kitus būtinus veiksmus, pasirašyti prašymus ir dokumentus, kurių reikia Savivaldybės infrastruktūros plėtrai ir įregistravimui teisės aktų nustatyta tvarka.


. Iniciatorius įsipareigoja:
. atlikti visus tyrimus, reikalingus pradėti ir vykdyti darbus (užsakyti ir gauti topografines nuotraukas, atlikti geologinius, geodezinius ar kitus tyrimus, kai juos yra būtina atlikti pagal Lietuvos Respublikos teisės aktus). Šiam įsipareigojimui įvykdyti gali būti pasitelkiami tretieji asmenys;
. pagal su Organizatoriumi ir Valdytoju iš anksto suderintą projektavimo (techninę) užduotį savo lėšomis parengti Iniciatoriaus pastatomos ir (ar) įrengiamos Savivaldybės infrastruktūros statinių projektą (jei projektas nebuvo parengtas iki Sutarties sudarymo) ir gauti statybą leidžiantį dokumentą (jei nebuvo gautas iki Sutarties sudarymo). Šiam įsipareigojimui įvykdyti gali būti pasitelkiami tretieji asmenys;
. kai numatyta Lietuvos Respublikos teisės aktuose, savo sąskaita ir iniciatyva organizuoti ekspertizių atlikimus;
. kai statybos darbai, statant ar įrengiant Sutarties 1 skyriaus 1 punkte nurodytą Savivaldybės infrastruktūrą, vykdomi ūkio būdu, Iniciatoriaus patirta statybos darbų išlaidų suma neturi būti didesnė, nei paskaičiuota suderintame Techniniame projekte;
. kai statybos darbai, statant ar įrengiant Sutarties 1 skyriaus 1 punkte nurodytą Savivaldybės infrastruktūrą, vykdomi pasitelkiant rangovus, jie turi būti parenkami Viešųjų pirkimų įstatyme nustatyta tvarka;
. pastatyti, įrengti Sutarties 1 skyriaus 1 punkte nurodytą Savivaldybės infrastruktūrą pagal išduotas prisijungimo sąlygas, šią Sutartį, Lietuvos Respublikos teisės aktus ir kitus dokumentus, reikalingus darbams atlikti. Šiam įsipareigojimui įvykdyti gali būti pasitelkiami tretieji asmenys; 
. perduoti tinkamai ir kokybiškai suprojektuotą, pastatytą ir (ar) įrengtą Savivaldybės infrastruktūrą, kaip darbų rezultatą, Sutartyje numatyta tvarka ir terminais;
. atlikti visus kitus veiksmus, numatytus teisės aktuose, reikalingus darbams atlikti ir  įsipareigojimams pagal Sutartį įvykdyti;
. sudaryti visas būtinas sąlygas Organizatoriui ir Valdytojams susipažinti su atliekamų darbų progresu, jų atlikimo kokybės užtikrinimu, organizuoti darbų perdavimą ir suteikti visą informaciją, dokumentaciją ir priemones darbų tinkamam patikrinimui ir perėmimui; 
. darbų vykdymo metu ir garantinio termino metu užtikrinti, kad rangovai ištaisytų pastebėtus defektus ir (ar) trūkumus savo sąskaita. Visiems atliktiems darbams, taip pat ir panaudotas medžiagas, įrangą, priemones ir visas sudedamąsias jų dalis, rangovai privalo suteikti atitinkamiems darbams (produktams) Lietuvos Respublikos teisės aktuose nustatytą garantinį terminą; 
. savo lėšomis užsakyti ir įvykdyti atliktų darbų rezultato Nekilnojamojo turto kadastro ir registro duomenų tikslinimus ir įregistruoti atitinkamus pakeitimus vardu tų asmenų, kuriems yra perduodami darbai;
. ne vėliau kaip per 10 darbo dienų raštu įspėti Organizatorių ir Valdytoją dėl aplinkybių, kurios trukdo ar gali ateityje trukdyti tinkamai vykdyti Sutartį ar kelia grėsmę darbų kokybei ir terminams.
 SKYRIUS


. Organizatorius turi teisę:
. reikalauti iš Iniciatoriaus ir Valdytojo vykdyti įsipareigojimus numatytus Sutartyje;
. teikti pasiūlymus ir pastabas dėl Iniciatoriaus ketinamų atlikti ir atliekamų darbų, kontroliuoti, kaip Iniciatorius vykdo Sutartyje nustatytas pareigas, ir reikalauti, kad Iniciatorius jas tinkamai įvykdytų. Iniciatorius privalo atsakyti į Organizatoriaus teikiamus pasiūlymus ir pastabas per 10 darbo dienų nuo jų gavimo dienos ir laikytis pasiūlymuose bei pastabose nurodytų reikalavimų.
. Organizatorius įsipareigoja:
. jei Iniciatorius rengia Organizatoriaus perimamos Savivaldybės infrastruktūros projektinę dokumentaciją, suderinti Iniciatoriaus pateikiamą statinio projektinę dokumentaciją, kuomet atitinkama dokumentacija atitinka teisės aktų reikalavimus;
. bendradarbiauti su Iniciatoriumi ir Valdytoju, teikti informaciją ir (ar) duomenis, kurie yra būtini Savivaldybės infrastruktūros plėtrai;
. bendradarbiauti su Iniciatoriumi viešinant Savivaldybės infrastruktūros projektinius pasiūlymus, nagrinėjant ir aptariant šiuos pasiūlymus, dalyvaujant jų viešame svarstyme, jei viešinimas yra būtinas pagal teisės aktų reikalavimus;
. priimti iš Iniciatoriaus pateiktus tinkamos kokybės darbus Sutartyje nustatyta tvarka;
. gavęs Iniciatoriaus raštu parengtą prašymą, teises aktų nustatytais terminais ir tvarka pateikti jam sutikimus, suderinimus ir (arba) kitus reikalingus leidimus ir dokumentus, kiek tai būtina šios Sutarties vykdymui;
. sumokėti kompensaciją už Iniciatoriaus patirtas išlaidas šioje Sutartyje numatyta tvarka ir terminais;
. ne vėliau kaip  per 10 darbo dienų raštu pranešti Valdytojui ir Iniciatoriui apie aplinkybes, kurios trukdo ar gali ateityje trukdyti tinkamai vykdyti Sutartį ar kelia grėsmę atliekamų darbų kokybei ir terminams.

 SKYRIUS


. Valdytojas turi teisę:
. reikalauti iš Iniciatoriaus vykdyti įsipareigojimus, numatytus Sutartyje;
. teikti pasiūlymus ir pastabas dėl Iniciatoriaus ketinamų atlikti ir atliekamų darbų, kontroliuoti, kaip Iniciatorius vykdo Sutartyje nustatytas pareigas, ir reikalauti, kad Iniciatorius jas tinkamai įvykdytų. Iniciatorius privalo atsakyti į Valdytojo teikiamus pasiūlymus ir pastabas per 10 darbo dienų nuo jų gavimo dienos ir laikytis pasiūlymuose bei pastabose nurodytų reikalavimų.
.Valdytojas įsipareigoja:
. jei Iniciatorius rengia Valdytojo perimamos Savivaldybės infrastruktūros projektinę dokumentaciją, suderinti Iniciatoriaus pateikiamą statinio projektinę dokumentaciją, kuomet atitinkama dokumentacija atitinka teisės aktų reikalavimus;
. bendradarbiauti su Iniciatoriumi, teikti informaciją ir (ar) duomenis, kurie yra būtini Savivaldybės infrastruktūros plėtrai;
. bendradarbiauti su Iniciatoriumi viešinant Savivaldybės infrastruktūros projektinius pasiūlymus, nagrinėjant ir aptariant šiuos pasiūlymus, dalyvaujant jų viešame svarstyme, jei viešinimas yra būtinas pagal teisės aktų reikalavimus;
. priimti iš Iniciatoriaus pateiktus tinkamos kokybės darbus Sutartyje nustatyta tvarka;
. gavęs Iniciatoriaus raštu parengtą prašymą, teisės aktų nustatytais terminais ir tvarka pateikti jam sutikimus, suderinimus ir (arba) kitus reikalingus leidimus ir dokumentus, kiek tai būtina šios Sutarties vykdymui;
. ne vėliau kaip per 10 darbo dienų raštu pranešti Organizatoriui ir Iniciatoriui apie aplinkybes, kurios trukdo ar gali ateityje sutrukdyti tinkamai vykdyti Sutartį ar kelia grėsmę atliekamų darbų kokybei ir terminams.
 SKYRIUS


. Savivaldybės infrastruktūros plėtros darbai atliekami vadovaujantis šios Sutarties, Statybos įstatymo ir kitų teisės aktų nuostatomis.
. Darbai turi būti atliekami taip, kad nebūtų defektų ar trūkumų, kurie sudarytų kokias nors kliūtis tinkamai naudotis Savivaldybės infrastruktūra (jos dalimi) ar lemtų nukrypimą nuo kokybės reikalavimų. Pažeidus šiame punkte nurodytus reikalavimus, Iniciatorius privalo sutartyse numatyti rangovų pareigą atlyginti visus dėl pažeidimų Organizatoriaus, Valdytojo patirtus pagrįstus tiesioginius nuostolius ir ištaisyti defektus Statybos įstatyme ir Civiliniame kodekse numatytais terminais.
. Statybos, įrengimo darbai užbaigiami Statybos įstatyme ir kituose teisės aktuose nustatyta tvarka.
. Iniciatorius privalo užtikrinti kitiems iniciatoriams ar kitiems tretiesiems asmenims pagal Organizatoriaus nurodymus galimybę atlikti jų darbus persidengiančiose dalyse su Iniciatoriaus atliekamais darbais, ar naudotis jau atliktais, bet dar neperduotais darbais taip, kaip raštu nurodo Organizatorius. 

 SKYRIUS


. Atliktų darbų perdavimą, kai įrengiama Savivaldybės infrastruktūra, organizuoja Iniciatorius, pateikdamas pranešimą (toliau – Pranešimas) Organizatoriui ir Valdytojui. Pranešime, be reikalingos informacijos, nurodytos Kompensavimo tvarkos apraše, papildomai nurodoma, kad darbai ar jų dalis yra užbaigti, įrengta Savivaldybės infrastruktūra ar jos dalis yra išbandyta ir gali būti eksploatuojama ir ji yra tinkama naudoti, nurodoma, nuo kada galima apžiūrėti ir įvertinti atliktus darbus ir visą darbų atlikimo dokumentaciją, kuri bus perduodama Savivaldybės infrastruktūrą perimančiam subjektui. 
. Organizatorius ir Valdytojas, gavę Pranešimą,  kaip numatyta Sutarties 23 punkte, veikia, kaip nurodyta Kompensavimo tvarkos aprašo 10-12 punktuose. Užbaigus šias procedūras, ne vėliau kaip per 10 darbo dienų nuo Organizatoriaus sprendimo priėmimo, kaip nurodyta Kompensavimo tvarkos aprašo 11 punkte, tarp Šalių yra pasirašomas Darbų perdavimo aktas, kuris įsigalioja nuo jo pasirašymo dienos, bet ne anksčiau, kaip Darbų rezultato įregistravimo subjekto, kuriam perduodamas atliktų darbų rezultatas, vardu.
. Iniciatoriaus pasitelktų rangovų atliktiems darbams taikomi garantiniai terminai, numatyti Civilinio kodekso 6.698 straipsnyje, yra pradedami skaičiuoti nuo Darbų perdavimo akto įsigaliojimo dienos.

 SKYRIUS


. Kompensacijos dydis už Iniciatoriaus įrengtą Savivaldybės infrastruktūrą yra ____________ Eur.
. Kompensacijos infrastruktūros plėtros iniciatoriams už patirtas Sutartyje nustatytas Savivaldybės infrastruktūros plėtros išlaidas išmokamos Kompensavimo tvarkos apraše nustatyta tvarka, vadovaujantis Įstatymo 13 straipsnio 2, 3, ir 4 dalimis. 
. Kompensacija Iniciatoriui yra mokama tik po to, kai visi darbai pagal Sutartį yra užbaigti, perduoti ir Iniciatoriaus įrengta Savivaldybės infrastruktūra yra įregistruota infrastruktūrą perimančio subjekto vardu.
. Pranešimas, nurodytas Sutarties 23 punkte, yra laikomas Iniciatoriaus kreipimusi raštu į Organizatorių dėl Kompensacijos išmokėjimo. Kompensacija už Iniciatoriaus lėšomis suprojektuotą ir pastatytą ar įrengtą Savivaldybės infrastruktūrą apskaičiuojama ir sumokama, vadovaujantis tvarka, nustatyta Kompensavimo tvarkos apraše.
. Terminai, kuriais yra išmokama kompensacija (vienkartinė išmoka ar dalimis), nustatomi Organizatoriaus sprendimu, apie kurį Iniciatorius yra informuojamas ne vėliau kaip per 10 darbo dienų nuo atitinkamo sprendimo priėmimo dienos.

 SKYRIUS


. Šalių atsakomybė nustatoma pagal Sutartį ir galiojančius Lietuvos Respublikos teisės aktus. 
. Jei Sutartyje nenurodyta kitaip, Šalis, gavusi kitos Šalies pranešimą apie galimą Sutarties pažeidimą, privalo į tokį pranešimą atsakyti per 10 darbo dienų ir pašalinti atitinkamą pažeidimą per Šalių sutartą protingą ar technologiškai pagrįstą terminą, o Šalims nesutarus, toks pašalinimo terminas negali būti ilgesnis kaip 30 dienų. Nepašalinus pažeidimo per nurodytą terminą, laikoma, kad įvyko esminis Sutarties pažeidimas.
. Organizatorius ir Valdytojas neatsako už pasekmes, atsiradusias nesuprojektavus, nepastačius, neįrengus Savivaldybės infrastruktūros, nurodytos Sutartyje, išskyrus tuos atvejus, jei tai įvyksta išimtinai dėl Organizatoriaus ar Valdytojo kaltės.

 SKYRIUS


. Šalis gali būti visai ar iš dalies atleidžiama nuo atsakomybės dėl ypatingų ir neišvengiamų aplinkybių – nenugalimos jėgos (force majeure), nustatytos ir ją patyrusios Šalies įrodytos pagal Civilinį kodeksą, kai Šalis nedelsdama pranešė kitai Šaliai apie kliūtį ir jos poveikį įsipareigojimų vykdymui.
. Nenugalima jėga (force majeure) nelaikomos Šalies veiklai turėjusios įtakos aplinkybės, į kurių galimybę Šalys, sudarydamos Sutartį, atsižvelgė, t. y. Lietuvoje, jos ūkyje pasitaikančios aplinkybės, sąlygos, valstybės ar savivaldos institucijų sprendimai, sukėlę bet kurios iš Šalių reorganizavimą, privatizavimą, likvidavimą, veiklos pobūdžio pakeitimą, stabdymą (trukdymą), kitos aplinkybės, kurios turėtų būti laikomos ypatingomis, bet Lietuvoje Sutarties sudarymo metu yra tikėtinos. Nenugalima jėga (force majeure) tai pat nelaikoma tai, kad rinkoje nėra reikalingų prievolei vykdyti prekių, Šalis neturi reikiamų finansinių išteklių arba Šalis pažeidžia savo prievoles.

 SKYRIUS


. Sutartis įsigalioja ją pasirašius Sutarties Šalims ir Organizatoriui pasirašytą Sutarties tekstą be šiame punkte nurodytų asmens duomenų paskelbus Lietuvos Respublikos statybos leidimų ir statybos valstybinės priežiūros informacinėje sistemoje „Infostatyba“. Draudžiama skelbti Iniciatoriaus, statytojo (vystytojo), kuris yra fizinis asmuo, ir  kitų fizinių asmenų vardą ir pavardę, asmens kodą, gimimo datą, gyvenamąją vietą ir kitus duomenis, iš kurių gali būti nustatyta jų asmens tapatybė. 
. Sutartis galioja iki įsipareigojimų pagal Sutartį įvykdymo dienos arba jos nutraukimo, kaip numatyta šioje Sutartyje. Sutarties nutraukimas ar darbų perdavimas neturi įtakos atliktų darbų garantiniams darbams.
. Sutartis gali būti nutraukiama, keičiama, pratęsiama Civiliniame kodekse ir Įstatyme nustatytais atvejais ir tvarka.
. Sutartis keičiama, kai Statybos įstatymo nustatyta tvarka pasikeičia Savivaldybės infrastruktūros plėtros iniciatorius (iniciatoriai) (statytojas).
. Ši Sutartis nutraukiama Organizatoriaus sprendimu, kai:
. neišduodamas Iniciatoriaus statinio statybą leidžiantis dokumentas ir Iniciatorius pateikia prašymą Organizatoriui dėl Sutarties nutraukimo;
. panaikinamas Iniciatoriaus statinio statybą leidžiančio dokumento galiojimas;
. Savivaldybės infrastruktūros statybos darbai nuo statybą leidžiančio dokumento išdavimo dienos nepradedami per 3 metus.
. Organizatorius ne ilgiau kaip per 10 darbo dienų nuo Iniciatoriaus prašymo gavimo dienos, statybą leidžiančio dokumento panaikinimo dienos ar šio skyriaus 40.3 punkte nurodyto 3 metų termino pabaigos priima sprendimą dėl Sutarties nutraukimo ir apie jį per 3 darbo dienas raštu informuoja Šalis ir paskelbia Lietuvos Respublikos statybos leidimų ir statybos valstybinės priežiūros informacinėje sistemoje „Infostatyba“.
. Sutarties Šalis gali nutraukti Sutartį, jeigu kita Šalis sutarties neįvykdo ar netinkamai vykdo Sutartį ir tai yra esminis Sutarties pažeidimas, apie Sutarties nutraukimą įspėdama iš anksto kitą Šalį prieš 30 kalendorinių dienų. 
. Sutarties nutraukimo atveju visi Iniciatoriaus atlikti darbai dėl Savivaldybės infrastruktūros sukūrimo yra laikomi Organizatoriaus nuosavybe ir Iniciatoriui yra kompensuojamos pagal šią Sutartį numatytos Savivaldybės infrastruktūros projektavimo, statybos ir įrengimo išlaidos, atėmus iš jų Organizatoriaus išlaidas, kurios patiriamos Iniciatoriaus neužbaigtų darbų užbaigimui.

 SKYRIUS


. Kiekvieną ginčą, nesutarimą ar reikalavimą, kylantį iš Sutarties ar susijusį su Sutartimi, jos sudarymu, galiojimu, vykdymu, pažeidimu, nutraukimu, Sutarties Šalys spręs derybomis. Ginčo, nesutarimo ar reikalavimo nepavykus išspręsti derybomis per 20 darbo dienų, ginčas bus sprendžiamas teisme pagal Organizatoriaus buveinės vietą.
. Visi su Sutartimi susiję pranešimai, prašymai, kiti dokumentai ir korespondencija siunčiami pagal Iniciatoriaus pasirinktą informavimo būdą, pateikiant pasiūlymą dėl šios Sutarties sudarymo. Oficialia diena, kada toks pranešimas yra laikomas gautu, yra Šalies gavėjos patvirtinimas, kad atitinkamas pranešimas gautas. 
. Žala, atsiradusi dėl šios Sutarties neįvykdymo, netinkamo įvykdymo, atlyginama teisės aktų nustatyta tvarka (Civilinio kodekso 6.256 str. 2 d.).
. Sutartis skelbiama viešai Organizatoriaus interneto svetainėje ir Lietuvos Respublikos statybos leidimų ir statybos valstybinės priežiūros informacinėje sistemoje „Infostatyba“ įstatymo nustatyta tvarka.

 SKYRIUS

vyriausiasis specialistas
(savivaldybės vyriausiasis inžinierius)
__________________________________
(vardas, pavardė) 
________________________________
(parašas)                
image1.png
Nl




